CELEX: 52003XG1230(02)
Language: el
Date: 2003-11-27 00:00:00
Title: Συμπεράσματα του Συμβουλίου της 27ης Νοεμβρίου 2003 για τη συμβολή της βιομηχανικής πολιτικής στην ευρωπαϊκή ανταγωνιστικότητα

Avis juridique important

|

52003XG1230(02)

Συμπεράσματα του Συμβουλίου της 27ης Νοεμβρίου 2003 για τη συμβολή της βιομηχανικής πολιτικής στην ευρωπαϊκή ανταγωνιστικότητα  

Επίσημη Εφημερίδα αριθ. C 317 της 30/12/2003 σ. 0002 - 0006

Συμπεράσματα του Συμβουλίουτης 27ης Νοεμβρίου 2003για τη συμβολή της βιομηχανικής πολιτικής στην ευρωπαϊκή ανταγωνιστικότητα(2003/C 317/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣI. ΟΣΟΝ ΑΦΟΡΑ ΟΡΙΖΟΝΤΙΑ ΘΕΜΑΤΑ:1. ΥΠΕΝΘΥΜΙΖΟΝΤΑΣ:- Την ανακοίνωση της Επιτροπής σχετικά με "μια ολοκληρωμένη προσέγγιση της ανταγωνιστικότητας"(1),- το περιεχόμενο της "έκθεσης περί ανταγωνιστικότητας (2003)"(2), τον "Πίνακα Αποτελεσμάτων για τις Επιχειρήσεις (2003)"(3), τον "Πίνακα αποτελεσμάτων στην καινοτομία"(4) καθώς και τον "Πίνακα αποτελεσμάτων για τις κρατικές ενισχύσεις (2003)"(5) που έχουν καταρτιστεί από την Επιτροπή,2. ΑΝΑΓΝΩΡΙΖΟΝΤΑΣ ότι:- μία πλήρως ολοκληρωμένη προσέγγιση για την ενίσχυση της ανταγωνιστικότητας απαιτεί συνοχή, συνέργεια και συμπληρωματικότητα μεταξύ των πολιτικών,- η βιομηχανική ανταγωνιστικότητα αποτελεί έναν από τους κύριους τομείς στους οποίες απαιτείται ολοκληρωμένη προσέγγιση,- τόσο η Ευρωπαϊκή Ένωση όσο και τα κράτη μέλη έχουν να διαδραματίσουν ενεργούς ρόλους στην επιτυχή ανάπτυξη της προσέγγισης αυτής,- είναι βασικό να συνεχιστεί, όπου απαιτείται, η ανάπτυξη των μέσων συντονισμού των δραστηριοτήτων που αφορούν τη βιομηχανική πολιτική οι οποίες έχουν αναληφθεί από τα κράτη μέλη και από την Ευρωπαϊκή Ένωση για την επίτευξη των στόχων της στρατηγικής της Λισσαβώνας,- όλες οι πολιτικές για την ενίσχυση της ανταγωνιστικότητας θα πρέπει να βασιστούν σε προσεκτική ανάλυση όλων των σχετικών πτυχών, καθώς και σε μία ισορροπία μεταξύ των οικονομικών, κοινωνικών και περιβαλλοντικών πυλώνων της αειφόρου ανάπτυξης,- η κατά τομείς ανάλυση θα πρέπει να συμβάλει στη διαμόρφωση σαφέστερων οριζόντιων πολιτικών και να ανταποκρίνεται στις ανάγκες των βιομηχανικών τομέων στην Ευρωπαϊκή Ένωση, συμπεριλαμβανομένων εκείνων με μεγάλο δυναμικό ανάπτυξης,- οι κοινοτικές και οι εθνικές πολιτικές θα πρέπει επίσης, χωρίς να παύσουν να επιδιώκουν τους πρωταρχικούς τους στόχους, να συμβάλλουν στη βελτίωση των γενικών συνθηκών για την ευρωπαϊκή ανταγωνιστικότητα και στη δημιουργία ευνοϊκών συνθηκών για τις επιχειρήσεις,- χρειάζονται ανοικτές και διαφανείς διαβουλεύσεις με τους ενδιαφερόμενους φορείς και συνεχής αξιολόγηση των αποτελεσμάτων που έχουν για τις επιχειρήσεις της ΕΕ όλες οι μείζονος σημασίας νομοθετικές και λοιπές προτάσεις. Ενώ η πρόταση της Επιτροπής περί χημικών προϊόντων αποτελεί μία πρώτη περίπτωση εφαρμογής αυτής της προσέγγισης, το ετήσιο πρόγραμμα εργασιών της Επιτροπής θα αποτελέσει σημαντική βάση για τη συστηματική αξιολόγηση των αποτελεσμάτων, βοηθώντας στον εντοπισμό άλλων προτάσεων οι οποίες ενδέχεται να επηρεάσουν σημαντικά την ανταγωνιστικότητα,- ο κοινωνικός διάλογος συνιστά σημαντικό στοιχείο μίας επιτυχημένης βιομηχανικής πολιτικής,- είναι αναγκαία η βελτίωση του ευρωπαϊκού βιομηχανικού πλαισίου με σκοπό να αποφευχθεί η αποβιομηχανοποίηση, και, από την άποψη αυτή απαιτείται περαιτέρω ανάλυση,3. ΧΑΙΡΕΤΙΖΕΙ την έκθεση των υπηρεσιών της Επιτροπής για την ανταγωνιστικότητα, καθώς και τους πίνακες αποτελεσμάτων για τις επιχειρήσεις, την καινοτομία και τις κρατικές ενισχύσεις, οι οποίοι αποτελούν σημαντικά εργαλεία για την ανάπτυξη συστηματικής ανάλυσης της ανταγωνιστικότητας της οικονομίας της ΕΕ,4. ΣΗΜΕΙΩΝΕΙ τα πορίσματα των εκθέσεων αυτών και ΥΠΟΓΡΑΜΜΙΖΕΙ ιδίως ότι:- οι προοπτικές βελτίωσης του βιοτικού επιπέδου στην Ευρωπαϊκή Ένωση έχουν άμεση σχέση με την ενίσχυση της ανταγωνιστικότητας των επιχειρήσεων της ΕΕ σε όλους τους τομείς: για να επιτευχθούν οι στόχοι της στρατηγικής της Λισσαβώνας απαιτούνται περαιτέρω ενέργειες για την αύξηση τόσο της απασχόλησης όσο και της παραγωγικότητας της εργασίας,- οι θετικές εξελίξεις από άποψη καινοτομιών, επενδύσεων ΤΠΕ, διείσδυσης και εμπορικής χρήσης του Διαδικτύου, καθώς και ηλεκτρονικής διακυβέρνησης είναι αναγκαίο να συμπληρωθούν με οργανωτικές καινοτομίες ούτως ώστε να αξιοποιηθεί το δυναμικό τους πλήρως,- οι καθυστερήσεις στην επίτευξη των στόχων της Λισσαβώνας πρέπει να αντιμετωπιστούν τόσο με διαρθρωτικές μεταρρυθμίσεις όσο και με κατάλληλη τόνωση του επιχειρηματικού πνεύματος, των ανταγωνιστικών συνθηκών, της καινοτομίας και της παροχής επιχειρηματικών κεφαλαίων και εγγυητικών μηχανισμών σε κοινοτικό, εθνικό και περιφερειακό επίπεδο,- η εκπαίδευση, η δια βίου μάθηση, το επίπεδο επαγγελματικής εξειδίκευσης του εργατικού δυναμικού και η ποιότητα του παραγόμενου έργου αποτελούν σημαντικούς παράγοντες για την ανταγωνιστικότητα της ευρωπαϊκής βιομηχανίας,- για να ενισχυθούν οι προοπτικές οικονομικής ανόδου, και άρα για τη δημιουργία μεγαλύτερης απασχόλησης, η ΕΕ και τα κράτη μέλη πρέπει να ενθαρρύνουν την υψηλή παραγωγικότητα και ανταγωνιστικότητα, καθώς και τις πολιτικές που έχουν ως στόχο τη διευκόλυνση των διαρθρωτικών αλλαγών και του εκσυγχρονισμού της βιομηχανίας, έχοντας κατά νου τις προκλήσεις και τις ευκαιρίες που συνεπάγεται η διεύρυνση.Κατόπιν των ανωτέρω εκτιμήσεων:5. ΚΑΛΕΙ την Ευρωπαϊκή Βιομηχανία:- να χρησιμοποιήσει την τεχνολογική και οργανωτική της υπεροχή για να βελτιώσει την ανταγωνιστικότητά της και να καταλάβει ηγετική θέση στην αγορά, κυρίως μέσω αυξημένων επενδύσεων σε Ε& ΤΑ, καινοτομιών και βελτίωσης της εκπαίδευσης του εργατικού δυναμικού,- να αξιοποιήσει τις ειδικές δεξιότητες και προσόντα των εργαζομένων και των επιχειρήσεων στις προσχωρούσες χώρες προκειμένου να βελτιωθεί η θέση της Ευρώπης στις παγκόσμιες αγορές,- να συνεχίσει την προσαρμογή της για να μπορέσει να ανταποκριθεί στην πρόκληση του παγκόσμιου ανταγωνισμού,- να επωμισθεί την κοινωνική εταιρική της ευθύνη για τη βελτίωση της ανταγωνιστικότητας της ευρωπαϊκής βιομηχανίας,6. ΚΑΛΕΙ τα κράτη μέλη και την Επιτροπή, στο πλαίσιο των αντίστοιχων αρμοδιοτήτων τους:- να θέσουν σε εφαρμογή διαρθρωτικές μεταρρυθμίσεις και μέτρα πολιτικής με σκοπό τη δημιουργία επιχειρηματικού περιβάλλοντος που να προάγει το επιχειρηματικό πνεύμα, την καινοτομία και τη βιομηχανική ανταγωνιστικότητα, λαμβάνοντας υπόψη την αρχή της καλύτερης ρύθμισης,- να ενθαρρύνουν τις επιχειρήσεις να αυξήσουν τις επενδύσεις, τις καινοτομίες και την παραγωγικότητα για τη δημιουργία οικονομικής ανόδου και θέσεων εργασίας, και μέσω επιχειρηματικών κεφαλαίων και ομαδοποιήσεων και μέσω οργανωτικών καινοτομιών,- να συνεχίσουν τις πρωτοβουλίες για την ενίσχυση της ανταγωνιστικότητας της βιομηχανίας, ιδίως λαμβάνοντας υπόψη τις ανάγκες και ιδιομορφίες του κάθε τομέα,- να βελτιώσουν περαιτέρω τις μεθόδους εφαρμογής της αξιολόγησης των αποτελεσμάτων στις ρυθμιστικές προτάσεις,- να ενθαρρύνουν την αύξηση της παραγωγικότητας της εργασίας στο βιομηχανικό τομέα,- να συνεχίσουν τις προσπάθειές τους να επεκτείνουν την ηλεκτρονική διακυβέρνηση και να ενθαρρύνουν την εμπορική χρήση του Διαδικτύου,- να διευκολύνουν τη διαχείριση της βιομηχανικής αλλαγής, μεταξύ άλλων με την προώθηση μελετών προβλέψεων,- να θέσουν εκουσίως στόχους στον τομέα της καινοτομίας, ως βάση για την εκ μέρους της Επιτροπής περιοδική αξιολόγηση της προόδου που θα έχει επιτευχθεί,- να αναλάβουν, ύστερα από ανάλυση, δράση: είτε στο ρυθμιστικό πεδίο της προώθησης της έρευνας, της καινοτομίας και του επιχειρηματικού πνεύματος, όπου ενδείκνυται με την ανοικτή μέθοδο του συντονισμού,7. ΠΡΟΣΔΟΚΑ την υποβολή, εκ μέρους της Επιτροπής:- του Σχεδίου Δράσης όσον αφορά την επιχειρηματικότητα που αναφέρεται στα συμπεράσματά του της 3ης Μαρτίου 2003(6),- σχεδίου δράσης για την καινοτομία με συγκεκριμένες δράσεις που στοχεύουν στην ενεργοποίηση πόρων και πολιτικών με σκοπό την ενίσχυση των επιδόσεων των ευρωπαϊκών επιχειρήσεων στην καινοτομία,- ανακοίνωσης κατά το πρώτο εξάμηνο του 2004, στην οποία θα γίνεται απολογισμός των δράσεων παρακολούθησης, ιδίως δε της εφαρμογής της βιομηχανικής πολιτικής σε συγκεκριμένους τομείς, του αναλυτικού ελέγχου και του θέματος της αποβιομηχανοποίησης, προκειμένου οι πολιτικές της ΕΕ να έχουν μεγαλύτερο αντίκτυπο στην ανταγωνιστικότητα της βιομηχανίας,8. ΑΝΑΛΑΜΒΑΝΕΙ, με σκοπό να υποβάλει ένα διαρθρωμένο έγγραφο στο Ευρωπαϊκό Συμβούλιο της άνοιξης, επισημαίνοντας τις δράσεις προτεραιότητας, να εξετάσει εις βάθος:- τη συνολική κατάσταση της ανταγωνιστικότητας της ΕΕ και, ιδίως, σε συνεργασία με την Επιτροπή, προτάσεις με σημαντικό αντίκτυπο στην ανταγωνιστικότητα,- την ανακοίνωση της Επιτροπής σχετικά με μια ολοκληρωμένη προσέγγιση της ανταγωνιστικότητας.II. ΟΣΟΝ ΑΦΟΡΑ ΤΟΜΕΑΚΑ ΖΗΤΗΜΑΤΑ:1. ΥΠΕΝΘΥΜΙΖΟΝΤΑΣ τις ανακοινώσεις της Επιτροπής για:- "Το μέλλον του τομέα κλωστοϋφαντουργικών προϊόντων και ειδών ένδυσης στη διευρυμένη Ευρωπαϊκή Ένωση"(7),- "LeaderSHIP 2015 - Διαμόρφωση του μέλλοντος της ευρωπαϊκής βιομηχανίας ναυπήγησης και επισκευής πλοίων - Ανταγωνιστικότητα μέσω υπεροχής"(8),- "Ένα συνεκτικό πλαίσιο για την αεροδιαστημική βιομηχανία - απάντηση στην Έκθεση STAR 21"(9),2. ΥΠΕΝΘΥΜΙΖΟΝΤΑΣ την ανακοίνωση της Επιτροπής για τη "Βιομηχανική πολιτική σε μία διευρυμένη Ευρώπη"(10), καθώς και τα συμπεράσματα του Συμβουλίου της 13ης Μαΐου 2003 σχετικά με τη "Βιομηχανική ανταγωνιστικότητα σε μία διευρυμένη Ευρώπη"(11), στα οποία, μεταξύ άλλων, καλούσε την Επιτροπή να καθορίσει συγκεκριμένους τρόπους με τους οποίους η βιομηχανική πολιτική μπορεί να συμβάλει στην επίτευξη των στόχων της Λισσαβώνας,3. ΕΠΑΝΑΛΑΜΒΑΝΟΝΤΑΣ τότι είναι ανάγκη να εξασφαλιστεί ότι οι οριζόντιες πολιτικές της ΕΕ που έχουν σκοπό την κατοχύρωση πλαισίου συνθηκών ευνοϊκών για τη βιομηχανική ανταγωνιστικότητα λαμβάνουν υπόψη τις συγκεκριμένες ανάγκες και χαρακτηριστικά του κάθε τομέα, καθώς και των μικρομεσαίων επιχειρήσεων, ιδίως νέων καινοτόμων μικρομεσαίων επιχειρήσεων· ΑΝΑΓΝΩΡΙΖΟΝΤΑΣ ότι η εφαρμογή του Ευρωπαϊκού Χάρτη για τις μικρές επιχειρήσεις μπορεί να παίξει σημαντικό ρόλο εν προκειμένω,4. ΧΑΙΡΕΤΙΖΕΙ τις πρωτοβουλίες τις οποίες έχει προτείνει μέχρι στιγμής η Επιτροπή για τη βελτίωση της ευρωπαϊκής ανταγωνιστικότητας, ιδίως στους συγκεκριμένους τομείς της βιομηχανίας που εξετάζονται κατωτέρω, συμπεριλαμβανομένων συνδεομένων μεταξύ τους πεδίων, και αναμένει περαιτέρω ανακοινώσεις της Επιτροπής σε σχέση με άλλους σημαντικούς βιομηχανικούς τομείς.Όσον αφορά τον τομέα ΚΛΩΣΤΟΫΦΑΝΤΟΥΡΓΙΚΩΝ ΠΡΟΪΟΝΤΩΝ ΚΑΙ ΕΙΔΩΝ ΕΝΔΥΣΗΣ:5. ΑΝΑΓΝΩΡΙΖΕΙ ότι:- ενώ η βιομηχανία κλωστοϋφαντουργικών προϊόντων και ειδών ένδυσης, από τις συνθετικές ίνες έως τα βιομηχανικά και τεχνικά προϊόντα, έχει συνολικά σημαντική συμβολή στην απασχόληση, παραγωγή και εξαγωγή στη διευρυμένη Ευρωπαϊκή Ένωση, έχει επίσης ιδιαίτερο αντίκτυπο στην οικονομία ορισμένων περιοχών,- ο ευρωπαϊκός τομέας των κλωστοϋφαντουργικών προϊόντων και των ειδών ένδυσης αντιμετωπίζει νέες και εξακολουθητικές προκλήσεις, ιδίως την κατάργηση, την 1η Ιανουαρίου 2005, των ποσοτικών περιορισμών (ποσοστώσεων), συνεχή διαδικασία αναδιάρθρωσης και εκσυγχρονισμού καθώς και αισθητή επιβράδυνση της οικονομικής δραστηριότητας, παραγωγής και απασχόλησης,- η βιομηχανία κλωστοϋφαντουργικών προϊόντων και ειδών ένδυσης έχει υψηλό δυναμικό ανάπτυξης και καινοτομίας, είναι έτοιμη να αντλεί διδάγματα από επιτυχημένα εμπορικά επιχειρήματα και έχει ικανότητα προσαρμογής στις αλλαγές,6. ΤΟΝΙΖΕΙ τη στρατηγική σημασία της αλληλεπίδρασης διαφορετικών πολιτικών όπως για την έρευνα και ανάπτυξη, την καινοτομία, τις τεχνολογίες των πληροφοριών και της επικοινωνίας, την επαγγελματική κατάρτιση και την προστασία των δικαιωμάτων πνευματικής ιδιοκτησίας, προκειμένου να ενισχυθεί ένας ανταγωνιστικός τομέας ο οποίος εξακολουθεί να προσφέρει απασχόληση,7. ΣΗΜΕΙΩΝΕΙ- τη σημασία που έχει, για την ανταγωνιστικότητα του τομέα κλωστοϋφαντουργικών προϊόντων και ειδών ένδυσης, να εξασφαλιστεί ένα θετικό πλαίσιο εμπορικής πολιτικής το οποίο να επιτρέπει ανοικτό και αδιάβλητο εμπόριο, και ιδίως, καλύτερη πρόσβαση στις αγορές τρίτων χωρών,- τη σημαντική συμβολή που θα μπορούσε να προσφέρει η έναρξη ισχύος της ευρωμεσογειακής ζώνης ελεύθερων συναλλαγών,8. ΤΟΝΙΖΕΙ ότι είναι σημαντικό να ενθαρρύνονται οι ενδιαφερόμενοι φορείς στην προσπάθειά τους να ενισχύουν την εταιρική κοινωνική ευθύνη, και να προωθούν, σε εθελοντική βάση, το "δεοντολογικό εμπόριο", βασιζόμενο, παραδείγματος χάρη στη σήμανση,9. ΧΑΙΡΕΤΙΖΕΙ την πρόθεση της Επιτροπής να δημιουργήσει ομάδα υψηλού επιπέδου η οποία θα αποτελείται από αντιπροσώπους των κρατών μελών και από ενδιαφερόμενους φορείς και θα έχει σκοπό να προωθήσει τη συζήτηση σχετικά με την κατάσταση και το μέλλον του τομέα των κλωστοϋφαντουργικών προϊόντων και των ειδών ένδυσης στη διευρυμένη ΕΕ καθώς και σχετικά με πιθανές πρωτοβουλίες και συστάσεις με στόχο την ευκολότερη προσαρμογή του τομέα στις μελλοντικές προκλήσεις.Κατόπιν των ανωτέρω εκτιμήσεων:10. ΚΑΛΕΙ τα κράτη μέλη να λάβουν, στο πλαίσιο των συνολικών κοινοτικών πολιτικών, τα κατάλληλα μέτρα ώστε ο ευρωπαϊκός τομέας των κλωστοϋφαντουργικών προϊόντων και των ειδών ένδυσης να μπορέσει να ανταποκριθεί στις προκλήσεις που αντιμετωπίζει, μεταξύ άλλων μέσω της έρευνας, της εκπαίδευσης και της κατάρτισης,11. ΚΑΛΕΙ την Επιτροπή να ενημερώνει τακτικά το Συμβούλιο για τα αποτελέσματα των συζητήσεων της ομάδας υψηλού επιπέδου σχετικά με τα κλωστοϋφαντουργικά προϊόντα και τη βιομηχανία ειδών ένδυσης και να του υποβάλλει έκθεση, για πρώτη φορά πριν από το τέλος του Ιουλίου του 2004, σχετικά με πρωτοβουλίες που κρίνονται ενδεδειγμένες στον τομέα αυτό, οι οποίες θα μπορούσαν να λάβουν τη μορφή Σχεδίου Δράσης.Όσον αφορά τη ΝΑΥΠΗΓΙΚΗ ΒΙΟΜΗΧΑΝΙΑ:12. ΑΝΑΓΝΩΡΙΖΕΙ- τη στρατηγική διάσταση του τομέα ναυπήγησης και επισκευής πλοίων για την Ευρώπη, ιδίως όσον αφορά: το εμπόριο βιομηχανικών προϊόντων εισαγωγής και εξαγωγής, τις ευκαιρίες απασχόλησης, συμπεριλαμβανομένων εκείνων που προσφέρονται από τη βιομηχανία εξοπλισμού πλοίων τις αμυντικές ανάγκες, την ανταγωνιστικότητα λιμενικών και ναυτιλιακών δραστηριοτήτων στην Ευρώπη, την ανάπτυξη προηγμένων τεχνολογιών και τη συγκέντρωση τεχνογνωσίας,- το σημαντικό ρόλο τον οποίο θα πρέπει να διαδραματίσει η ευρωπαϊκή ναυπηγική βιομηχανία, μαζί με τα κοινοτικά Θεσμικά Όργανα και τα κράτη μέλη, στη βελτίωση της ασφάλειας στη θάλασσα και της παγκόσμιας προστασίας του περιβάλλοντος, στην προώθηση της διατροπικότητας με χρήση κατάλληλων μέσων και προγραμμάτων, επίσης δε σε σχέση με την επιτυχή ανάπτυξη θαλάσσιων μεταφορών μικρών αποστάσεων,- τις στρεβλώσεις του εμπορίου και το πλεόνασμα δυναμικότητας που εξακολουθούν να πλήττουν την παγκόσμια αγορά στον τομέα της ναυπήγησης.13. ΤΟΝΙΖΕΙ ότι η ΕΕ θα πρέπει να διατηρήσει μια πολιτική προσέγγιση η οποία θα στοχεύει στην ενίσχυση της βιομηχανικής ανταγωνιστικότητας του εν λόγω τομέα. Απαιτούνται ιδιαίτερες προσπάθειες όσον αφορά:- την ανάπτυξη και την εναρμόνιση των κανόνων και των ρυθμίσεων που διέπουν την ευρωπαϊκή αγορά αμυντικών εξοπλισμών,- τους κανόνες της ΕΕ περί κρατικών ενισχύσεων για επενδύσεις στην καινοτομία, όπου πρέπει να λαμβάνονται υπόψη οι ιδιαίτερες συνθήκες της ναυπηγικής βιομηχανίας, προκειμένου να είναι δυνατή η εφαρμογή εφαρμόσιμων και αποτελεσματικών προγραμμάτων που να έχουν στόχο τη διατήρηση της τεχνολογικής υπεροχής της ευρωπαϊκής βιομηχανίας,- την πλήρη αξιοποίηση των δυνατοτήτων των κρατών μελών να ενθαρρύνουν αποτελεσματικά την έρευνα, την ανάπτυξη και την καινοτομία,- την προστασία των δικαιωμάτων πνευματικής ιδιοκτησίας από τα κράτη μέλη και από τη βιομηχανία, με την πλήρη εφαρμογή των υφισταμένων μέσων καθώς και με την εξέταση της δυνατότητας να ενισχυθεί η επιβολή των διεθνών κανόνων περί διπλωμάτων ευρεσιτεχνίας που εφαρμόζονται στον τομέα της ναυπήγησης,- τη διευκόλυνση διαδικασίας ενοποίησης μεταξύ των Ευρωπαίων παραγωγών μέσω της δημιουργίας του κατάλληλου πλαισίου συνθηκών από τα κράτη μέλη και την Επιτροπή,- την υποστήριξη προσεγγίσεων, για την επίτευξη μεγαλύτερης συνεργασίας στρατιωτικού και πολιτικού ναυπηγικού δυναμικού στην Ευρώπη, βάσει μηχανισμών αγοράς στους οποίους θα συμμετέχουν εταιρίες στους τομείς ναυπήγησης εμπορικών και πολεμικών σκαφών και εξοπλισμού πλοίων,- την ανάλυση και την αντιμετώπιση νέων απαιτήσεων όσον αφορά την απόκτηση δεξιοτήτων, ιδανικά στο πλαίσιο κοινωνικού διαλόγου εντός του τομέα.Κατόπιν των ανωτέρω εκτιμήσεων:14. ΚΑΛΕΙ τα κράτη μέλη να λάβουν, στο πλαίσιο των συνολικών κοινοτικών πολιτικών, τα κατάλληλα μέτρα για να βοηθήσουν τον ευρωπαϊκό τομέα ναυπήγησης να ανταποκριθεί στις προκλήσεις που αντιμετωπίζει,15. ΚΑΛΕΙ την Επιτροπή:- να συνεχίσει τις προσπάθειες στο πλαίσιο του ΠΟΕ και του ΟΟΣΑ για την καθιέρωση θεμιτού ανταγωνισμού, σε παγκόσμιο επίπεδο, στον τομέα της ναυπηγικής βιομηχανίας,- να εξετάσει τις συνέπειες της λήξης του προσωρινού αμυντικού μηχανισμού για τη ναυπηγική βιομηχανία, ιδίως σε σχέση με το χρονοδιάγραμμα της διαδικασίας επίλυσης των διαφορών του ΠΟΕ,- να ενημερώνει τακτικά το Συμβούλιο σχετικά με τα αποτελέσματα της πρωτοβουλίας LeaderSHIP 2015 και να υποβάλει έκθεση σχετικά με την εφαρμογή των συστάσεών της πριν από το τέλος του 2004,- να εξετάσει, από κοινού με τη ναυπηγική βιομηχανία, μήπως ένας ευρωπαϊκός φορέας, όπως, παραδείγματος χάριν, η Ευρωπαϊκή Τράπεζα Επενδύσεων, θα μπορούσε να αναλάβει ηγετικό ρόλο στη χρηματοδότηση, ναυπηγικών σχεδίων πριν και μετά την παράδοση.Όσον αφορά την ΑΕΡΟΔΙΑΣΤΗΜΙΚΗ ΒΙΟΜΗΧΑΝΙΑ:16. ΑΝΑΓΝΩΡΙΖΕΙ ότι η αεροδιαστημική βιομηχανία:- δημιουργεί και προωθεί βασικές δεξιότητες και τεχνολογίες, αποτελεί σημαντική κινητήρια δύναμη καινοτομιών και βοηθά στη διατήρηση του παγκόσμιου ανταγωνισμού για ευρύ φάσμα προϊόντων σε εμπορικές και στρατηγικές αγορές,- συνενώνει διάφορους τομείς, όπως είναι η μη στρατιωτική αεροναυπηγική, η άμυνα και το διάστημα, και σημαντικά τμήματα της αγοράς απαιτούν ισχυρότερη ευρωπαϊκή διάσταση ούτως ώστε να αυξηθεί η ανταγωνιστικότητα,17. ΤΟΝΙΖΕΙ ότι χρειάζεται:- μια ενοποιημένη βιομηχανική και θεσμική προσέγγιση για τη διατήρηση και ανάπτυξη της ευρωπαϊκής αεροδιαστημικής βιομηχανίας, ενώ σημειώνει παράλληλα τη σημαντική πρόοδο που έχει επιτευχθεί όσον αφορά το πρόγραμμα Galileo και την πρωτοβουλία για την παγκόσμια παρακολούθηση του περιβάλλοντος και της ασφάλειας (GMES) καθώς και όσον αφορά την ανάπτυξη συνεργασίας μεταξύ της Ευρωπαϊκής Υπηρεσίας Διαστήματος και της Ευρωπαϊκής Ένωσης,- καλύτερος συντονισμός, σε ευρωπαϊκό επίπεδο, των μη στρατιωτικών αεροδιαστημικών προγραμμάτων και των αεροδιαστημικών προγραμμάτων που έχουν σχέση με την άμυνα, καθώς και αποτελεσματική κατανομή των πόρων,- ένας πλήρως λειτουργικός Ευρωπαϊκός Οργανισμός Ασφάλειας της Αεροπορίας (ΕΑΣΑ), ο οποίος θα παράσχει στην ΕΕ το κατάλληλο ρυθμιστικό περιβάλλον, ικανό να αντιμετωπίσει τις εσωτερικές και διεθνείς της ανάγκες,- βελτίωση της μεταφοράς τεχνολογίας, ιδίως σε σχέση με τις ΜΜΕ οι οποίες εργάζονται υπό καθεστώς υπεργολαβίας,18. ΑΝΑΓΝΩΡΙΖΕΙ την προτεινόμενη προπαρασκευαστική δράση της Επιτροπής όσον αφορά την έρευνα στον τομέα της ασφάλειας και ΣΗΜΕΙΩΝΕΙ τις συνεχιζόμενες εργασίες οι οποίες οδηγούν στη σχεδιαζόμενη δημιουργία ενός διακυβερνητικού οργανισμού στον τομέα της ανάπτυξης αμυντικών δυνατοτήτων, της έρευνας, των προμηθειών και των εξοπλισμών.Κατόπιν των ανωτέρω εκτιμήσεων:19. ΚΑΛΕΙ τα κράτη μέλη και την Επιτροπή, στο πλαίσιο των αντίστοιχων αρμοδιοτήτων τους:- να συνεχίσουν, σε συνεργασία με την Ευρωπαϊκή Υπηρεσία Διαστήματος (ΕΥΔ), τις εν εξελίξει προσπάθειες για την ανάπτυξη μίας συνεκτικής ευρωπαϊκής πολιτικής για το διάστημα, λαμβάνοντας υπόψη τις διατάξεις της Συμφωνίας-πλαισίου ΕΚ-ΕΥΔ και του Σχεδίου Δράσης για την υλοποίηση της Ευρωπαϊκής Διαστημικής Πολιτικής(12),- να συνεχίσουν τις εν εξελίξει προσπάθειες προκειμένου να καταστεί πλήρως λειτουργικός ο Ευρωπαϊκός Οργανισμός Ασφάλειας της Αεροπορίας,- να λάβουν ενδεχομένως τα απαραίτητα μέτρα για να εξακολουθήσουν να συμβάλλουν στη δημιουργία του οργανισμού στον τομέα της ανάπτυξης αμυντικών δυνατοτήτων, της έρευνας, των προμηθειών και των εξοπλισμών, να συνεχιστούν δε επίσης οι προσπάθειες των κρατών μελών, εν συνδυασμώ με την Επιτροπή, για την ενδεχόμενη δημιουργία μιας διεθνώς ανταγωνιστικής αγοράς αμυντικού εξοπλισμού της ΕΕ.(1) Βλέπε έγγραφο 15287/03 COMPET 70 IND 171 MI 299 RECH 234 ECO 251 ECOFIN 382.(2) Βλέπε έγγραφο 15217/03 COMPET 69 IND 169 MI 296 RECH 231 ECOFIN 375 ECO 249.(3) Βλέπε έγγραφο 15036/03 COMPET 63 IND 165 MI 292 ECO 244.(4) Βλέπε έγγραφο 14793/03 COMPET 61 IND 159 MI 282 RECH 205.(5) Βλέπε έγγραφο 14584/03 RC 13 ECO 221.(6) ΕΕ C 64 της 18.3.2003.(7) Βλέπε έγγραφο 14314/03 COMPET 56 IND 149 MI 269 RECH 190 ECO 217 TEXT 17 WTO 115.(8) Βλέπε έγγραφο 15288/03 COMPET 71 IND 172 MI 300 RC 20 RECH 235 ECO 252 ECOFIN 383 WTO 131.(9) Βλέπε έγγραφο 13705/03 COMPET 49 IND 140 RECH 176 TRANS 263 POLARM 24.(10) Βλέπε έγγραφο 5078/03 IND 1 ECO 2.(11) Βλέπε ΕΕ C 149 της 26.6.2003.(12) Βλέπε έγγραφο 14886/03 RECH 211 COMPET 62 IND 164 TRANS 293 POLARM 36.